Riverside | www.kampforum.co.za
..is gelee te Ritchie (ongeveer 40km suid van Kimberley) op die oewer van die Rietrivier. Om by die oord te kom draai mens van die N12 af na Ritchie. Die oord lê dan per teerpad 2km vanaf die N12. Ons het net een nag hier oorgeslaap gedurende Jan 2016 op pad terug vanaf George.
Die oord is in twee vlakke uitgelê met staanplekke direk op die rivier oewer en die res van die staanplekke ietwat hoër op 'n terras.
Al die staanplekke het goeie gras bedekking gehad. Die ablusies was oud, maar skoon en netjies. Daar is ook 'n swembad om in af te koel. Ek kan nie onthou of daar 'n speelpark vir kinders was nie, maar die swembad behoort hulle besig te hou.
Op die N12 by die afdraai na Ritchie, is 'n vulstasie en supermark (dink dit is 'n OK minimark) waar die nodigste aangekoop kan word.
Ons het die oord positief ervaar en sal dit defnitief weer as 'n oornag stop gebruik. Die rivier oewer staanplekke behoort groot byval te vind by die varswater hengelaars, wat vir 'n paar dae hier kan kom uitspan.
Ek het foto's gesoek, maar dit lyk asof ek nie foto's hier geneem het nie.
Wed, 21/11/2018 - 18:49
...... te help, hier is 'n foto van die onderste (rivier) staanplek. Dis 'n lekker oornag staanplek wat ek ook kan aanbeveel.
Stem saam met julle, ons het…
Stem saam met julle, ons het ook daar twee nagte gestaan op pad Melkbosstrand toe, regtig 'n baie lekker oord, met baie besienswaardighede in die omgewing.
Een van die baie atraksies is Magersfontein waar die engelse en ons boere geveg het, ook Kimberley se groot gat is naby.
Teveel om op te noem.
Mon, 07/01/2019 - 20:31
Jan 2019 "update"
Ons het die aand van 2 Jan weer hier oorgeslaap op pad terug huistoe, en het weereens die oord as van hoogstande gehalte ervaar en beveel dit steeds met vrymoedigheid aan.
Sat, 20/04/2019 - 08:10
April 2019: Weereens hier…
Weereens hier vir paar nagte oor gestaan, uitstekende oord.
Jy kry 'n "Token" om die hek mee oop te maak, staanplekke is van die beste, met gras en lieflike koelte bome.
Lucy, die eienaar kom soggens en saans by elke karavaan om, om te hoor of alles reg is en gesêls sommer so in die algemeen met almal.
Een kampeerder het die middag in gekom en moes 'n staanplek vat langs die een wat hy bespreek het want daar was stoele, en 'n tafeltjie op sy staanpkek. Hy het net af gehaak, toe kom daar 'n linker hand stuur Landrover in, stop by hom, en verjaag die man, sê dit is sy plek en hy het sy stoele op die ander stand gelos omdag hulle gaan rond ry het.
Lang storie kort, hulle is Ootenrykse toeriste, en die ander ou het hom maar soos 'n goeie Suid Afrikaner gedra en oor gesleep na sy regte staanplek. Ons het toe bevriend geraak met hulle twee, hy wou nie 'n bohaai opskop nie.
2 tot 5 April 2019
Sun, 21/04/2019 - 08:37
Ons het ook al by Riverside…
Ons het ook al by Riverside oorgestaan oppad terug van 'n Kaap toer. Dit is die ideale plek vir oorstaan en selfs om vir langer ook te kamp.